...    তোমার অবজ্ঞা পেয়ে ভালবাসা তীব্র হলো আরো।    বিনয় তাড়িত রাত খুলে দেয় চোখের সম্মুখে অন্ধকার    আমিও শরীর আড়মোড়া কেটে দুপায়ে সরাই বেদনাকে    বিছানার চাদর যেনো রাতভর মলিনতা ধারণ করেছে।    মাঝে মধ্যে নীলিমায় টুকরো টুকরো দুঃখ ছুঁড়ে ফেলি,    টুকরো টুকরো ভালবাসা  টুকরো টুকরো গড়িমসি-    দেখি, আমার শরীর জুড়ে ঝাঁকঝাঁক পাখির কুজন    আমাকে পাগল হাওয়ায় দোল দেয়-    বেদনা ভোলায়    আমাকে দুহাত ধরে নিয়ে যায় নদীর ওপারে    ভালবাসা যেখানে শিখেছে গড়িমসি।    আমি কবর জেয়ারতের মতো সেইখানে    ফেলেছি চোখের জল ভাগ করে নিয়েছি বিশ্বাস বার বার    আহত হয়েছি। ফিরে এসে দেখি ঘরে    একটি চড়ুই কিচির মিচির শব্দে    আছড়ে পড়ে জানালার শিকে    সেও কি বেদনা বোঝে আমার মতোন,    আমার মতোন সে কি দুঃখী ও বেদনাপীড়িত !        তোমার অবজ্ঞা পেয়ে ভালবাসা তীব্র হলো আরো,    তোমার অবজ্ঞা দেখে একটি চড়ুই এসে বেদনাকে    ভাগ করে নেয়।    ...